8β. ΒΑΣΙΛΙΚΟΝ ΔΙΑΤΑΓΜΑ της 14/31 Δεκ. 1945 Περί εισαγωγής καρπών εσπεριδοειδών εκ Δωδεκανήσου. ΄Εχοντες υπ’ όψει τα άρθρ. 1, 2 και 3 του Νόμ. 6196 «περί κωδικοποιήσεως και συμπληρώσεως του Νόμ. 217 «περί καταπολεμήσεως των νόσων των φυτών κλπ.» τον Νόμ. 214 «περί μέτρων προστασίας κατά της φυλλοξήρας» και ειδικώτερον τα άρθρ. 2, 5, 6 και 7 αυτού, το από 27 Φεβρ. 1931 Π.Δ/μα «περί απαγορεύσεως εισαγωγής εκ του εξωτερικού εσπεριδοειδών καρπών εις το Κράτος πλην της Μακεδονίας και Θράκης», το υπ’ αριθ. 215 από 1ης Οκτ. 1945 πρακτικόν γνωμοδοτήσεως του Γεωργικού Συμβουλίου και την υπ’ αριθ. 348/1945 σύμφωνον γνώμην του Συμβουλίου Επικρατείας, προτάσει του επί της Γεωργίας Υπουργού απεφασίσαμεν και διατάσσομεν. ΄Αρθρον μόνον.-Επιτρέπεται η εκ Δωδεκανήσου δια του λιμένος Πειραιώς και μόνον δι’ αυτού εισαγωγή καρπών εσπεριδοειδών, κατόπιν προηγουμένης εξετάσεως υπό υπαλλήλου της Φυτοπαθολογικής Υπηρεσίας και διαπιστώσεως υπ’ αυτού ότι οι καρποί ούτοι δεν είναι προσβεβλημένοι υπό άλλων κοκκοειδών πλην των κατωτέρω. ASPIDIOTUS HEDERAE, AONIDIELLA AURANTII, CHRYSOMHALUS DICTYOSPERMIS, LEPIDOSAPHES PINNAFFORMIS, PARLATORIA ZIZYPHI, PARLATORIA BERGANDEI, COCCUS HESPERIDUM, SAISSETIA OLEAE,  PSEUDOCOCCUS ΟITRI, IOERYA PURCHASI, CEROPLISTES RUSCI, ASPIDIOTUS LATANIAE, άτινα συναντώνται ήδη εις την χώραν μας. Εφ’ όσον η εξέτασις των προς εισαγωγήν καρπών εσπεριδοειδών ήθελε διαπιστώσει την επ’ αυτών ύπαρξιν ετέρων κοκκοειδών εισαγωγή των καρπών τούτων, απαγορεύεται, του εισαγωγέως υποχρεουμένου όπως εντός δέκα ημερών από της φυτοπαθολογικής εξετάσεως επανεξαγάγη αυτούς εις το εξωτερικόν δαπάναις του. Εις τον Ημέτερον επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Βλέπε μερικήν τροποποίησιν του άνω Β.Δ/τος εις το κατωτέρω Β.Δ. 27 Απρ./2 Μαΐου 1946. 